CELEX: 32022R0739
Language: hr
Date: 2022-05-13 00:00:00
Title: Provedbena uredba Komisije (EU) 2022/739 оd 13. svibnja 2022. o izmjeni Provedbene uredbe (EU) 2020/761 u pogledu upravljanja određenim carinskim kvotama za uvoz peradi i carinskom kvotom za izvoz mlijeka u prahu u Dominikansku Republiku

16.5.2022   
               
               
                  HR
               
               
                  Službeni list Europske unije
               
               
                  L 137/7
               
            
         PROVEDBENA UREDBA KOMISIJE (EU) 2022/739
         оd 13. svibnja 2022.
         o izmjeni Provedbene uredbe (EU) 2020/761 u pogledu upravljanja određenim carinskim kvotama za uvoz peradi i carinskom kvotom za izvoz mlijeka u prahu u Dominikansku Republiku
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. prvi stavak točke (a) i (b),
         budući da:
         
                     (1)
                  
                  
                     Provedbenom uredbom Komisije (EU) 2020/761 (2) utvrđuju se pravila za upravljanje uvoznim i izvoznim carinskim kvotama za poljoprivredne proizvode kojima se upravlja u okviru sustava uvoznih i izvoznih dozvola, otvaraju se uvozne i izvozne carinske kvote za određene poljoprivredne proizvode i utvrđuju se posebna pravila za upravljanje tim carinskim kvotama.
                  
               
                     (2)
                  
                  
                     Člankom 55. Provedbene uredbe (EU) 2020/761 otvorena je carinska kvota za izvoz mlijeka u prahu podrijetlom iz EU-a u Dominikansku Republiku. Kvota je otvorena za sve proizvode obuhvaćene oznakama KN 0402 10, 0402 21 i 0402 29.
                  
               
                     (3)
                  
                  
                     Trenutačno ta izvozna kvota obuhvaća 13 oznaka KN. Zato bi radi lakšeg izvoza mlijeka u prahu u Dominikansku Republiku izvozna dozvola trebala bi vrijediti za sve proizvode razvrstane u oznake KN obuhvaćene tom kvotom neovisno o oznakama KN koje su izričito navedene u zahtjevu.
                  
               
                     (4)
                  
                  
                     Delegiranom uredbom Komisije (EU) 2020/760 (3) dopunjena je Uredba (EU) br. 1308/2013 u pogledu pravila za upravljanje uvoznim i izvoznim carinskim kvotama na temelju dozvola.
                  
               
                     (5)
                  
                  
                     Člankom 9. stavkom 6. Delegirane uredbe (EU) 2020/760 propisano je da se za skupine carinskih kvota pod rednim brojevima 09.4211, 09.4212, 09.4213 i 09.4290 referentna količina izračunava zbrajanjem količina proizvoda puštenih u slobodan promet u Uniji obuhvaćenih svakim od rednih brojeva kvota iz skupine.
                  
               
                     (6)
                  
                  
                     U Prilogu XII. Provedbenoj uredbi (EU) 2020/761 razdoblja kvote za carinske kvote pod rednim brojevima 09.4211 i 09.4212 podijeljena su na podrazdoblja, a razdoblja kvote za carinske kvote pod rednim brojevima 09.4213 i 09.4290 nisu, zbog čega je izračun referentne količine posebno složen.
                  
               
                     (7)
                  
                  
                     Kako bi se pojednostavnio izračun referentne količine, primjereno je podijeliti razdoblja kvote za redne brojeve 09.4213 i 09.4290 na jednaka podrazdoblja kao ona utvrđena za redne brojeve 09.4211 i 09.4212.
                  
               
                     (8)
                  
                  
                     Provedbenu uredbu (EU) 2020/761 trebalo bi stoga na odgovarajući način izmijeniti.
                  
               
                     (9)
                  
                  
                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU UREDBU:
         
            Članak 1.
            Izmjene Provedbene uredbe (EU) 2020/761
            Provedbena uredba (EU) 2020/761 mijenja se kako slijedi:
            
                        (1)
                     
                     
                        u članku 56. stavku 3. točka (b) zamjenjuje se sljedećim:
                        
                                    „(b)
                                 
                                 
                                    u odjeljku 20. navodi se:
                                    ‚Provedbena uredba (EU) 2020/761
                                    Carinska kvota za razdoblje od 1. srpnja 20… do 30. lipnja 20… za mlijeko u prahu u skladu s Dodatkom 2. Priloga III. Sporazumu o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, čije su potpisivanje i privremena primjena odobreni Odlukom Vijeća 2008/805/EZ.
                                    Izvozna dozvola vrijedi za sve proizvode obuhvaćene oznakama KN iz članka 55. stavka 2. Provedbene uredbe (EU) 2020/761’.”
                                 
                              
                  
                        (2)
                     
                     
                        Prilog XII. mijenja se u skladu s Prilogom ovoj Uredbi.
                     
                  
         
            Članak 2.
            Stupanje na snagu
            Ova Uredba stupa na snagu sedmog dana od dana objave u Službenom listu Europske unije.
            Primjenjuje se na razdoblja carinskih kvota koja počinju nakon stupanja na snagu ove Uredbe.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. svibnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 671.
         
         
            (2)  Provedbena uredba Komisije (EU) 2020/761 оd 17. prosinca 2019. o utvrđivanju pravila za primjenu uredbi (EU) br. 1306/2013, (EU) br. 1308/2013 i (EU) br. 510/2014 Europskog parlamenta i Vijeća u pogledu sustava upravljanja carinskim kvotama na temelju dozvola (SL L 185, 12.6.2020., str. 24.).
         
            (3)  Delegirana uredba Komisije (EU) 2020/760 od 17. prosinca 2019. o dopuni Uredbe (EU) br. 1308/2013 Europskog parlamenta i Vijeća u pogledu pravila upravljanja uvoznim i izvoznim carinskim kvotama na temelju dozvola i o dopuni Uredbe (EU) br. 1306/2013 Europskog parlamenta i Vijeća u pogledu polaganja sredstava osiguranja u upravljanju carinskim kvotama (SL L 185, 12.6.2020., str. 1.).
      
      
         
            PRILOG
            Prilog XII. Provedbenoj uredbi (EU) 2020/761 mijenja se kako slijedi:
            
                        (1)
                     
                     
                        tablica koja se odnosi na carinsku kvotu pod rednim brojem 09.4213 mijenja se kako slijedi:
                        
                                    (a)
                                 
                                 
                                    redak „Podrazdoblja carinske kvote” zamjenjuje se sljedećim:
                                    
                                                „Podrazdoblja carinske kvote
                                                
                                             
                                             
                                                od 1. srpnja do 30. rujna
                                                od 1. listopada do 31. prosinca
                                                od 1. siječnja do 31. ožujka
                                                od 1. travnja do 30. lipnja”
                                             
                                          
                                                (b)
                                             
                                             
                                                redak „Količina u kilogramima” zamjenjuje se sljedećim:
                                                
                                                            „Količina u kilogramima
                                                            
                                                         
                                                         
                                                            368 000  kg, podijeljeno kako slijedi:
                                                            30 % za podrazdoblje od 1. srpnja do 30. rujna
                                                            30 % za podrazdoblje od 1. listopada do 31. prosinca
                                                            20 % za podrazdoblje od 1. siječnja do 31. ožujka
                                                            20 % za podrazdoblje od 1. travnja do 30. lipnja”
                                                         
                                                      
                                          
                                                (2)
                                             
                                             
                                                tablica koja se odnosi na carinsku kvotu pod rednim brojem 09.4290 mijenja se kako slijedi:
                                                
                                                            (a)
                                                         
                                                         
                                                            redak „Podrazdoblja carinske kvote” zamjenjuje se sljedećim:
                                                            
                                                                        „Podrazdoblja carinske kvote
                                                                        
                                                                     
                                                                     
                                                                        od 1. srpnja do 30. rujna
                                                                        od 1. listopada do 31. prosinca
                                                                        od 1. siječnja do 31. ožujka
                                                                        od 1. travnja do 30. lipnja”
                                                                     
                                                                  
                                                      
                                                            (b)
                                                         
                                                         
                                                            redak „Količina u kilogramima” zamjenjuje se sljedećim:
                                                            
                                                                        „Količina u kilogramima
                                                                        
                                                                     
                                                                     
                                                                        456 000  kg, podijeljeno kako slijedi:
                                                                        30 % za podrazdoblje od 1. srpnja do 30. rujna
                                                                        30 % za podrazdoblje od 1. listopada do 31. prosinca
                                                                        20 % za podrazdoblje od 1. siječnja do 31. ožujka
                                                                        20 % za podrazdoblje od 1. travnja do 30. lipnja”